**ANEXA NR.1**

**la Hotărârea nr.............../.............**

**a Consiliului local al municipiului Bistrița**

Caracteristicile principale şi indicatorii tehnico-economici pentru obiectivul de investiţii **”Reconfigurarea axei de transport public pe traseul: str.Gării – Bulevardul Decebal – str.Andrei Mureșanu – str.Năsăudului” municipiul Bistrița**

Lucrările care fac obiectul acestei documentații se regăsesc în prioritățile propuse prin Planul de mobilitate urbană durabilă (PMUD) pentru Municipiul Bistrița, având ca scop principal îmbunătăţirea accesibilităţii zonelor urbane şi furnizarea de servicii de mobilitate şi transport durabile către, prin, şi în zona urbană a municipiului Bistriţa.

Proiectul se încadrează în: Programul Operaţional Regional 2014-2020, Axa prioritară 4. - Sprijinirea dezvoltării urbane – Prioritatea de investiţii 4.1- Promovarea strategiilor de reducere a emisiilor de dioxid de carbon pentru toate tipurile de teritoriu, în particular zone urbane, inclusiv promovarea planurilor sustenabile de mobilitate urbană şi a unor măsuri relevante pentru atenuarea adaptărilor – Obiectiv specific: “Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă”.

Tipul proiectului: reconfigurarea infrastructurii rutiere pe străzile urbane deservite de transport public de călători, în vederea construirii benzilor dedicate separate pentru transportul public de călători, a construirii/ modernizării /extinderii traseelor/pistelor pentru pietoni și biciclete, inclusiv a construirii/ modernizării/ reabilitării părții carosabile a infrastructurii rutiere.

Lucrările propuse prin obiectivul **”Reconfigurarea axei de transport public pe traseul: str.Gării – Bulevardul Decebal – str.Andrei Mureșanu – str.Năsăudului” municipiul Bistrița,** sunt de remodelare a elementelor geometrice ale străzilor șiconstau în:

* realizarea de benzi dedicate transportului public;
* realizarea pistelor pentru bicicliști;
* reabilitarea trotuarelor;
* realizarea unui sistem rutier nou la partea carosabilă;
* realizarea unui pasaj pietonal subteran pe Bulevardul Decebal;
* iluminatul public cu sistem de telegestiune;
* modernizarea stațiilor de transport public existente;
* realizarea de sisteme de monitorizare video bazat pe instrumente inovative şi eficiente de management pentru siguranța şi protecția cetățenilor;
* implementarea unui sistem de management al traficului, care gestionează sistemul de semaforizare, asigură prioritate de trecere pentru transportul public şi sistemul de urgență, şi monitorizează numărul de mașini;
* realizarea unui sistem de canalizații pentru rețele FO pentru CCTV din proiect;
* implementarea unui sistem de management al transportului public, sistemul de informare a călătorilor în stații.

Realizarea obiectivului trebuie să asigure condițiile tehnice necesare pentru desfășurarea circulației rutiere și pietonale, în condiții de siguranță, iar zona să beneficieze de toate facilitățile urbane în ceea ce privește infrastructura.

**INDICATORII TEHNICO ECONOMICI:**

1.Valoarea totală a investiției cu T.V.A. 70.742.963,79 lei

din care C+M 56.451.499,00 lei

2.CAPACITĂȚI (în unități fizice)

Lungime pistă cicliști 4596 m

Lungime trotuar 4435 m

Lungime carosabil reabilitată 2347 m

(benzi dedicate pentru transportul public)

Număr stații de transport modernizate 10 buc

3.DURATA DE REALIZARE A LUCRĂRILOR: 30 luni.

Finanțarea obiectivului de investiție se face din: Fondul European de Dezvoltare Regională, bugetul de stat, bugetul local și alte fonduri legal constituite cu această destinație, potrivit legii.

Valoarea se va actualiza potrivit evoluției ulterioare a prețurilor.

**ooo000ooo**